b'\n_START_ARTICLE_\nBryterstyrt skanning\n_START_SECTION_\nSkanningmetode\n_START_PARAGRAPH_\nUts\xc3\xb8king ved hjelp av skanning kan v\xc3\xa6re selvdirigert, dvs. for hvert trykk p\xc3\xa5 bryteren g\xc3\xa5r mark\xc3\xb8ren til neste felt, eller kan foreg\xc3\xa5 automatisk, dvs. programmet foretar uts\xc3\xb8kingen. Ved selvdirigert skanning benyttes vanligvis 2 brytere, mens automatisk skanning krever bare \xc3\xa9n bryter.\n_START_SECTION_\nSkanningtype\n_START_PARAGRAPH_\nSkanning kan foreg\xc3\xa5 visuelt ved at et symbol p\xc3\xa5 skjermen forflytter seg fra felt til felt. En maskinlyd kan markere den trinnvise forflytningen. Auditiv skanning inneb\xc3\xa6rer at ord/benevninger blir uttalt sekvensielt.\n_START_SECTION_\nSkanningteknikk\n_START_PARAGRAPH_\nUts\xc3\xb8kingen kan foreg\xc3\xa5 line\xc3\xa6rt eller ved rad- og kolonne skanning som vist i animasjonen. Er valgalternativene mange kan ogs\xc3\xa5 felt - rad- og kolonne skanning benyttes. Antall valgmuligheter som tilbys b\xc3\xb8r v\xc3\xa6re styrende for hvilken skanningteknikk som benyttes.'